O‘zbekistonda mobil aloqa abonentlari soni 25 millionga yaqinlashdi

2020-yil 1-oktabr holatiga ko‘ra, O‘zbekistonda mobil aloqa tizimiga ulangan abonentlar soni 24,8 million kishini tashkil etib, 2019-yilning mos davriga nisbatan 6,9 foizga yoki 1,5 millionga o‘sgan. Bu haqda Davlat statistika qo‘mitasi ma’lumotlarida keltirilgan.

Ma’lum qilinishicha, aholi bo‘yicha ko‘rsatkich 23,3 million abonentni tashkil etib, o‘tgan yilning mos davriga nisbatan 3,8 foizga yoki 852,2 ming abonent soniga oshgan.
Mobil aloqa tizimiga ulangan eng ko‘p abonentlarga ega bo‘lgan hududlar:
Eslatib o‘tamiz, 2018-yilda O‘zbekistonda mobil aloqa abonentlari soni 22,8 millionni tashkil etgandi. 2020-yilning fevralida esa Beeline Uzbekistan’ning mijozlari soni bir yilda bir million kishiga kamaygani ma’lum bo‘lgandi. Avgust oyida esa O‘zbekistonda Beeline abonentlar soni bo‘yicha yetti yillik ustunlikdan so‘ng yetakchilikni Ucell’ga topshirib, ikkinchi o‘ringa tushib ketgan edi. O‘sha vaqtda Ucell taqdim etgan axborotga ko‘ra, ushbu operatorning abonentlar bazasi 7 940 000 nafarni tashkil qilgan.